sensex
మార్కెట్లకు ఐపిఒల జోరు!
ముంబై: స్టాక్‌ మార్కె ట్లలో గత ఏడాది ఐపిఒల జోరు కొనసాగింది. మొత్తం 26 సం స్థలు జారీచేసిన ఐపిఒల ద్వారా మొత్తం రూ.26వేల కోట్లు ఐపిఒ ద్వారా సమీకరించుకో గలిగిన మార్కెట్లకు ఈ సారి కూడా హవా కనిపిస్తోంది. 2010 తర్వాత మార్కెట్లలో తిరిగి ఐపిఒల జోరు కొనసా గుతోంది. రుణాల రికవరీపై బ్యాంకర్లు శ్రద్ధచూపించడం, ఎన్‌పిఎల భారంతో కొత్త రుణపరపతికి ఆటంకాలు ఏర్పడుతుండటంతో కార్పొరేట్లు విదేశీ రుణాలసమీకరణ, విదేశీ ఇన్వెస్టర్లనుంచి నిధులుసేకరణతోపాటు కొత్తగా ఐపిఒల ద్వారా కూడా పెద్ద మొత్తంలో నిధులుసమీకరిస్తున్నాయి. ఈ సంవత్సరంలో ఇప్పటివరకూ ఆసియాలోనే అత్యంతప్రా చీనమైన స్టాక్‌ ఎక్ఛేంజి బిఎస్‌ఇ ఐపిఒ కోసం ఎన్‌ఎస్‌ఇ ప్లాట్‌ఫామ్‌పై జాబితా అయింది. అనేక కంపెనీలు శంకర బిల్డింగ్‌ప్రొడక్టు, బిఎస్‌ఇ ప్రమోట్‌చేసిన సిడిఎస్‌ఎల్‌, ఇక పరీక్షలకు సంసిద్ధంచేసే కంపెనీ సిఎల్‌ ఎడ్యుకేట్‌ వంటివి ఐపిఒలకు జాబితా అయ్యాయి. ఇక మార్చినెలలో అవెన్యూ సూపర్‌మార్ట్స్‌ 18వేల కోట్ల మార్కెట్‌ విలువలున్న కంపెనీ కూడా ఐపిఒజారీకి వస్తోంది. రిటైలింగ్‌లో అగ్రగామి సంస్థగా ఉన్న కంపెనీ ఐపిఒద్వారా నిధులు సమీకరించుకుని సూపర్‌మార్కెట్లను విస్తరిం చేందుకు సిద్ధం అవుతోంది. ఇక పంజాబ్‌నేషనల్‌ బ్యాంకు హౌసింగ్‌ ఫైనాన్స్‌సంస్థ కూడా అక్టోబరులో ఐపిఒజారీచేసి రూ.3వేల కోట్లు సమీకరించింది.
ఇక అవెన్సు సూపర్‌మార్ట్స్‌ మాత్రం 1870 కోట్లు నిధులు సమీకరణకు ఐపిఒ జారీచేస్తోంది. ఇష్యూధర కూడా 295-299 రూపాయలమధ్యలో ఉంది. ఈ నిధులను రుణభారం తగ్గించుకోవడం, కొత్త స్టోర్ల ఏర్పాటుకు వినియోగిస్తామని ప్రకటించింది. జాగరణ్‌ప్రకాశన్‌ అనుబంధ సంస్థ రేడియో సిటీ కూడా ఐపిఒకు వస్తోంది. మూజిక్‌బ్రాడ్‌కాస్ట్‌ కింద వస్తున్న ఈ కంపెనీ షేర్లు బిఎస్‌ఇలో జాబితా అయ్యాయి. మ్యూజిక్‌బ్రాడ్‌కాస్ట్‌ ఈనెల 6వ తేదీ ప్రారంభం అవుతాయి. 8వ తేదీ ముగుస్తాయి. అవెన్యూ సూపర్‌మార్ట్స్‌ ఐపిఒ ఎనిమిదవ తేదీ ప్రారంభం అయి ఈనెల 10వ తేదీ ముగుస్తుంది. ఇక సూపర్‌మార్కెట్‌ చైన్‌ సంస్త డిమార్ట్‌ ఐపిఒద్వారా రూ.2300 కోట్లు నిధులు సమీకరించాలనినిర్ణయించిన సంగతి తెలిసిందే. శుక్రవారం యాంకర్‌ ఇన్వెస్టర్లనుంచి మ్యూజిక్‌బ్రాడ్‌కాస్ట్‌ రూ.140కోట్లు నిధులు సేకరించింది. రేడియో సిటీబ్రాండ్‌పై దేశవ్యాప్తంగా 37 నగరాల్లో రేడియో స్టేషన్లు నిర్వహిస్తోంది. ఈనెలలో రెండు ఐపిఒలద్వారా 2300 కోట్లనిధులు అందుతాయని అంచనా.